Monkey Business singlai

Šiame straipsnyje aprašomi amerikiečių hiphopo grupės „Black Eyed Peas“ ketvirtojo studijinio albumo „Monkey Business“ singlai.

Don’t Phunk with My Heart 

„Don’t Phunk with My Heart“ yra pirmasis singlas iš amerikiečių hiphopo grupės „Black Eyed Peas“ ketvirtojo albumo „Monkey Business“. Ši daina buvo remiksuota ir pervadinta „Don’t Phunk Around“ BEP penktajam albumui „The E.N.D.“.

Istorija 
Dainos pradžios elementai paimti iš dainos „Yeh Mera Dil Payar Ka Diwana“, vienas iš indų 1978 m. filmo „Don“ garso takelių. Taip pat per visą dainą panaudoti kitos dainos elementai, t. y. 1972 m. filmo „Apradh“ daina „Ae Nujawan Hai Sub“. „The Black Eyed Peas“ turi įrašų kompanijos „Sa Re Ga Ma“ suteiktas teises naudotis šias dainas.

Dainoje taip pat panaudota kelios eilutės iš dainos „I Wonder If I Take You Home“, kurią atlieka Lisa Lisa and Cult Jam.

„Don’t Phunk with My Heart“ buvo panaudota tamilų filme „Saravana“.

Vaizdo klipas 
Vaizdo klipas parodijuoja televizijos žaidimus. Klipe Fergie iš trijų vaikinų renkasi vieną, ir su kiekvienu eina į pasimatymą. Dalyviai suka ratą, kuris išrenka pasimatymo vietą. Tačiau, visi pasimatymai baigiasi nesėkmingai, todėl, kad šou vedėjas (kurį vaidina will.i.am), visuomet su voodoo galiomis sugadina pasimatymą. Klipo gale vedėjas pasiima Fergie, ir jie pradingsta.

Daina pasiekė #2 Lotynų Amerikoje, ir tai yra kol kas, antrasis geriausiai pasirodęs BEP singlas Lotynų Amerikoje. JAV ir Jungtinėje Karalystėje daina užėmė #3 vietą.

Ši daina buvo nominuota dviem „Grammy“ apdovanojimams, o laimėjo kategorijoje „Geriausias grupės ar dueto repo pasirodymas“. Daina taip pat laimėjo vieną BMI Apdovanojimą.

Singlo turinys 
 CD singlas
 „Don’t Phunk with My Heart“ – 4:05
 „Don’t Phunk with My Heart“ (Chicago house remiksas) – 3:48

 CD maxi
 „Don’t Phunk with My Heart“ – 4:05
 „Don’t Phunk with My Heart“ (Chicago house remiksas) – 3:48
 „Bend Your Back“ – 3:43
 „Don’t Phunk with My Heart“ (vaizdo klipas)

Atestacijos

Topai

Don’t Lie 

„Don’t Lie“ yra antrasis singlas iš amerikiečių hiphopo grupės „Black Eyed Peas“ ketvirtojo albumo „Monkey Business“. Daina buvo nominuota „Grammy“ apdovanojimui.

Istorija 
Dainą parašė will.i.am, Fergie, Taboo, apl.de.ap, C. Peters, D. Peters, ir R. Walters, o dainos prodiuseris yra will.i.am. Ši daina yra sukurta išgirdus Fergie solo dainos demo įrašą.

Singlas pasiekė tik #14 vietą JAV, ir #6 JK, dėl didėjančios „My Humps“ sėkmės topuose. Lotynų Amerikoje singlas taip pat kaip „Don't Phunk with My Heart“ užėmė #2 vietą, tačiau čia išsilaikė septynias savaites.

Vaizdo klipas 

Klipas prasideda visų keturių BEP narių fotografija. Paskui pasigirdus muzikai grupės nariai pradeda šokti. Pirmiausiai will.i.am sudainuoja savo partiją, per kurią klipe jis važiuoja motoroleriu, ir pamatęs save pykstantis su mergina sustoja. Paskui Fergie eidama per paplūdimį dainuoja savo partiją. Po to Apl dainuoja, ir tada rodo, kaip jis ir Taboo flirtuoja su merginomis. Po antrojo Fergie atlikimo, Taboo scenoje kartu su Fergie atlieka savo partiją. Klipas baigiasi tą pačia nuotrauka, kuri buvo parodyta pradžioje.

Klipas buvo nufilmuotas Brazilijoje, Rio de Žaneire, ten pat kur buvo nufilmuotas Snoop Dogg vaizdo klipas dainai „Beautiful“.

Singlo turinys 

CD singlas

 „Don’t Lie“ (3:40)
 „Shake Your Monkey“ (3:54)
 „Don’t Lie“ (Beets & Produce NY Mix) (4:07)
 „Don’t Lie“ (Vaizdo klipas)

Topai

My Humps 

„My Humps“ yra trečiasis singlas iš amerikiečių hiphopo grupės „Black Eyed Peas“ ketvirtojo albumo „Monkey Business“. Daina neturėjo būti singlas, tačiau po albumo išleidimo ši daina susilaukė labai daug dėmesio. 2007 m. daina pelnė „Grammy“ grupei, kategorijoje „Geriausias grupės ar dueto POP pasirodymas“. Ši daina buvo pirmiausiai parašyta grupei „Pussycat Dolls“, bet vėliau will.i.am sūkūrė panašaus turinio daina „Beep“ Dolls albumui „PCD“.

Istorija 

Dainoje panaudoti dainų „I Need a Freak“ (atlieka Sexual Harassment) ir 1989 m. daina „Wild Thing“ (atlieka Tone Lōc) motyvai. „My Humps“ iškart po išleidimo susilaukė kritikos dėl dainos žodžių. „Allmusic“ dainą apibūdino „kaip pačią nesėkmingiausią repo dainą šiame tūkstantmetyje“. Slate žurnalas, teigia „kad tai nėra bloga daina, tai siaubinga daina“

„Rolling Stone“ rengtoje apklausoje, daina buvo išrinkta pačia erzinančiausia daina.

Daina taip pat buvo daug kartų parodijuota. 2007 m. balandžio 1 d. Alanis Morissette perdainavo šia dainą ir patalpino parodijuojantį ironišką klipą savo svetainėje bei „Youtube“ svetainėje.  „Youtube“ šis klipas peržiūrėtas 17 milijonų kartų.

Nepaisant kritikos, singlas tapo populiarus visame pasaulyje. Buvo parduota daugiau nei 2 mln. „My Humps“ singlo kopijų vien JAV.

Vaizdo klipas 
„My Humps“ vaizdo klipo režisieriai buvo Fatima Robinson ir Malik Hassan Sayeed, klipo premjera buvo „TRL“ laidoje. Klipe Fergie šoka su šokėjomis, o likusieji grupės nariai dainuoja savo partijas prie mašinų. Will.i.am savo partiją dainuoja apsuptas merginų klube.

Vaizdo klipas laimėjo 2006 m. MTV MTV Video Music Awards apdovanojimuose, kategorijoje „Geriausias repo vaizdo klipas“.

Singlo turinys 
 „My Humps“ (singlo versija)
 „My Humps“ (Lil' Jon remiksas)
 „So Real“
 „My Humps“ (vaizdo klipas)

iTunes Digital Download

1.My Humps (Lil John remiksas)

Vinilinės plokštelės turinys 
A&M Records – B0005585-11

A Pusė
 „My Humps“ (radijo versija) – 3:44
 „My Humps“ (instrumentinė versija) – 4:10
 
B A Pusė
 „My Humps“ (albumo versija) – 5:26
 „My Humps“ (a cappella) – 4:08

Topai

Pump It 

„Pump It“ yra ketvirtasis singlas iš amerikiečių hiphopo grupės „Black Eyed Peas“ ketvirtojo albumo „Monkey Business“. Single panaudoti turkų dainos „Misirlou“ motyvai. Daina buvo panaudota keliose rekjlamose bei filmuose. Daina buvo remiksuota ir pervardinta „The Black Eyed Peas“ penktajam albumui „The E.N.D.“ kai „Pump It Harder“.

Istorija 

Will.i.am būdamas Brazilijoje nusipirko Kompaktinę plokštelę, tačiau grįžęs namo suprato, tai ne ta kurios prašė. Albume buvo daina Miserlou, išgirdęs ją jis pradėjo kurti dainą. Lėktuve į Tokiją jis galutinai sukomponavo muziką, o Tokijo parke vokalines partijas.

Prieš pasirodant singlui, 2005 m. daina debiutavo #82 vietoje Billboard Hot 100 sąraše. Daina silpnai pasirodė topuose, lyginant su kitais „Monkey Business“ singlais, gal dėl „Pussycat Dolls“ singlo „Beep“, kuriame yra Will. I.Am, ar My Humps buvimo topuose.

Topai

Bebot 

„Bebot“ yra paskutinis singlas iš amerikiečių hiphopo grupės „Black Eyed Peas“ ketvirtojo albumo „Monkey Business“. Pavadinimas išvertus iš tagalų kalbos reiškia „graži moteris“.

Istorija 
Daina labai panaši į „The Apl Song“ singlą iš grupės 2003 m. albumo „Elephunk“, tai apl.de.ap solo daina, kurioje kalbama apie Filipinus. 2006 m. birželį buvo nufilmuotas vaido klipas singlui „Bebot“, Los Andžele, klipe pasirodo daug filipinų bei kitų azijiečių, gyvenančių Los Andžele.. Šis singlas nebuvo išleistas JAV, bet buvo išleistas Filipinuose, ir kitose Azijos šalyse.

„Black Eyed Peas“ 2009 m. albume „The E.N.D.“ yra daina „Mare“, panaši „Bebot“ ir „The Apl Song“.

Šaltiniai

Nuorodos 
 BEP oficialus YouTube klipų kanalas
 Oficialus grupės tinklalapis

The Black Eyed Peas singlai
2005 singlai
2006 singlai